# Patnubay sa Maagang Pahayag ng mga Kagustuhan (Advance Statement of Preferences)

Sa ilalim ng *Mental Health and Wellbeing Act 2022* ng Victoria, ang pagsusulat ng isang Advance Statement of Preferences (Maagang Pahayag ng mga Kagustuhan) ay isang legal na karapatan. Ang dokumentong ito ay isang pagkakataon upang maipaalam ang iyong mga kagustuhan at karanasan sa pagpapagamot, pangangalaga at suporta ng kalusugang pangkaisipan habang ikaw ay nasa ilalim ng sapilitang pagpapagamot (compulsory treatment).

Ang pamamatnubay na ito ay maaaring magamit kasabay ng aming Advance Statement of Preferences Template (Template ng Maagang Pahayag ng mga Kagustuhan), na maaaring i-download mula sa aming website ([www.imha.vic.gov.au](http://www.imha.vic.gov.au)) o maaari mong piliin na isulat sa ibang paraan na nababagay sa iyong pamumuhay o mga pangangailangan.

## Ano ang isang Advance Statement of Preferences?

Sa ilalim ng Batas, ang Advance Statement of Preferences ay mga dokumento na bumabalangkas ng mga kagustuhan sa pagpapagamot, suporta, at pangangalaga sa isang tao kung siya ay inilagay sa ilalim ng sapilitang pagpapagamot. Ang treating team ay dapat na **gawin ang lahat ng mga makatwiran (patas at may katwiran) na mga pagsisikap na nasa iyong pahayag**,ngunit sila ay **hindi napapailalim sa batas** (not legally bound) na gawin iyon. Kung pipiliin nilang hindi sundin ang mga iyon, dapat nilang ibigay ang mga dahilan para sa hindi pagsunod sa iyong mga kagustuhan sa pamamagitan ng sulat sa loob ng 10 araw ng negosyo. Kung mayroon kang kagustuhan sa pagpapagamot/pagpapagaling na kasama sa iyong pahayag, ang mental health and wellbeing service (serbisyo ng kalusugang pangkaisipan at kapakanan) ay maaari lamang pumayag na magkaroon ka ng ibang pagpapagamot ng kung sila ay:

* naniniwala na ang kagustuhan mo ay hindi angkop sa iyong pagpapagamot (clinically appropriate), o
* hindi maibibigay ang iyong kagustuhan pagkatapos nilang magawa ang lahat ng mga makatwiran (patas at may katwiran) na hakbang upang subukang maibigay ito.

Maaari mong isama ang mga non-treatment preferences (mga kagustuhang hindi pagpapagamot) para sa pangangalaga at suporta. Kabilang dito ang iyong palagay tungkol sa iyong kalusugang pangkaisipan, mga tagubilin sa pagbibigay-alam sa iyong pamilya, kamag-anak, (mga) tagasuporta, o mga tagapag-alaga, pag-aalaga sa mga alagang hayop, pamamahala sa pananalapi, mga pangangailangan sa kalusugang pisikal, Social and Emotional Wellbeing (SEWB), Cultural Healing, mga espirituwal na pangangailangan, at iba pang mga tungkulin kabilang ang pangangalaga sa mga bata. Maaari mong isama kung ano ang nakakatulong sa iyo na makipag-usap at makapagpasya, at kung sino ang maaaring mabigyan ng iyong impormasyong pangkalusugan.


## Dapat ba akong gumawa ng isang Advance Statement of Preferences?

Bago magsimulang sumulat ng isang Advance Statement of Preferences, baka gusto mong isaalang-alang kung bakit ang mga tao ay ginugustong gumawa nito. Mga posibleng pakinabang sa paggawa ng isang Advance Statement of Preferences ay kinabibilangan ng:

* pagsulong ng iyong karapatan sa awtonomiya at sariling pagpapasya, sa pamamagitan ng pagbibigay-daan sa iyo na ipahayag ang iyong ginugustong pagpapagamot.
* nagbibigay-daan sa iyo na ipahayag ang iyong karanasan sa kalusugang pangkaisipan, karamdaman, o pagkabalisa sa sarili mong salita.
* nagpapabuti sa komunikasyon sa pagitan mo at sa mga taong kasali sa iyong pangangalaga, na maaaring magbigay sa iyo ng higit na kontrol at pakikisali sa mga pagpapasya sa pagpapagamot.
* nakakatulong na maprotektahan ka mula sa hindi ginustong pagpapagamot na pinaniniwalaan mong maaaring nakakasama sa iyong pagpapagaling at kapakanan.
* nagpapataas ng kamalayan sa mga pagpapagamot na dating hindi nakatulong sa iyo.
* nagbibigay-daan sa iyo na magmungkahi ng mga alternatibong pagpapagamot/pagpapagaling na nakatulong sa iyo.
* nagbibigay-daan sa iyo na ipabatid sa iyong treating team (koponan ng mga manggagamot) ang mga ibang bagay na kinakailangang ingatan at/o matugunan habang ikaw ay may karamdaman at/o nasa ospital (halimbawa, ipagbigay-alam sa pamilya o mga tagapag-alaga, manggagawang tagasuporta, pag-aalaga sa mga alagang-hayop, pamamahala sa pananalapi, mga pangangailangan sa kalusugang pisikal, mga pangangailangang pangkultura, mga pangangailangang espirituwal, at iba pang mga tungkulin).
* nagbibigay-daan sa iyo na mag-awtorisa sa isang tao na dalhin ang iyong reklamo sa Mental Health and Wellbeing Commission (MHWC) sa ngalan mo.

## Paano ba ako makakagawa ng isang Advance Statement of Preferences?

Maaari mong gamitin ang Advance Statement of Preference template form na makukuha mula sa [www.health.vic.gov.au](http://www.health.vic.gov.au). Maaari mo ring pagpasyahan na isulat ang iyong Advance Statement of Preferences kasama ang isang taong tagasuporta o ang iyong Nominated Support Person (Hinirang na Tagasuporta). Ang mga kinakailangan lamang nito ay:

* napinirmahan at napetsahan mo.
* pormal na nasaksihan sa pamamagitan ng pagsulat ng sinumang may sapat na gulang (18 taong gulang o higit pa). Nangangahulugan ito na dapat kang saksihang pumirma sa form ng taong iyon. Dapat ring isama ang isang pahayag ng saksi (statement by the witness). Iminumungkahi ng template ng Pamahalaan ng Victoria para sa Advance Statement of Preferences ang mga sumusunod na pananalita sa deklarasyon ng saksi:

*“Sa aking opinyon, ang taong gumagawa nitong Advance Statement of Preferences ay naiintindihan:*

* *kung ano ang isang Advance Statement of Preferences;*
* *ang mga kalalabasan ng paggawa ng pahayag; at*
* *kung paano ito mababawi.*

*Sa aking opinyon, mukhang kusang-loob nilang ginawa itong Advance Statement of Preference at naobserbahan ko ang nasa itaas na pinangalanang-tao na pumirma sa pahayag.”*

*Pangalan ng Saksi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Lagda ng Saksi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Petsa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Oras: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Kung nakagawa ka ng isang Advance Statement of Preferences, hindi ito maaaring baguhin. Mananatili itong may bisa maliban lamang kung gusto mong kanselahin ito. Upang gawin ito, maaari mong:

* gamitin ang Advance Statement of Preferences Revocation form na makukuha mula sa [www.health.vic.gov.au](http://www.health.vic.gov.au) upang kanselahin ang iyong pahayag.
* Gumawa ng isang bagong pahayag at awtomatiko nitong kanselahin ang iyong kasalukuyang pahayag.

## Sino ang maaari kong magiging saksi?

Ang iyong saksi ay maaaring sinumang may sapat na gulang (isang tao na may 18 taong gulang o pataas). Maaari itong sinumang hihirangin mo, kabilang ang mga kaibigan, pamilya, o mga manggagawang tagasuporta.

**Mahalagang kilalanin na ang awtorisadong saksi ay hindi kinakailangang sang-ayon sa iyong mga kagustuhan sa pagpapagamot.**

Kailangan nilang pumirma ng isang pahayag na nagsasabi na sila ay naniniwala na:

* naiintindihan mo kung ano ang isang Advance Statement of Preferences,
* naiintindihan mo ang kalalabasan ng pagkakaroon nito,
* alam kung paano ito kanselahin kung gusto mo, at
* kusang-loob kang gumagawa ng Advance Statement of Preferences.

Kung hindi sigurado ang iyong saksi na naiintindihan mo ang mga bagay na ito, maaari mong ipaliwanag ito sa kaniya, o magkasama ninyong siyasatin ang patnubay na ito.

Maaaring may mga panahon na hindi maaaring saksihan ng ilang mga tao ang iyong Advance Statement of Preferences form dahil hindi sila pinapayagan ng kanilang trabaho. Maaaring gusto ng iyong saksi na alamin mula sa kaniyang employer bago niya saksihan ang paglagda mo ng iyong form. Kung sasabihin ng iyong saksi na hindi siya maaaring lumagda sa form, tandaan na maaari kang humirang ng ibang may sapat na gulang na maging iyong saksi.

## Paano ko mababawi (kanselahin) ang isang Advance Statement of Preferences?

Ang pagbawi sa isang Advance Statement of Preferences ay may mga kahingian na katulad ng paggawa nito, sa madaling salita, ang mga salita sa pahayag ay dapat na:

* nagpapahayag ang iyong kahilingan na bawiin ang iyong naunang Advance Statement of Preferences.
* pinirmahan at napetsahan mo.
* nasaksihan ng isang may sapat na gulang, na may isang pahayag na kumukumpirma na naiintindihan mo kung ano ang isang Advance Statement at ito ay binawi at mukhang kusang-loob mong binabawi ito.

## Paano ko masisiguro na alam ng aking mental health service na mayroon akong isang Advance Statement of Preferences?

* Kapag pinupunan mo ang form, ibigay ito sa iyong mental health and wellbeing service (serbisyo ng kalusugang pangkaisipan at kagalingan). Maglalagay sila ng isang kopya sa iyong clinical file at itatala ito sa electronic information system ng ospital.
* Kailangan mong magtabi ng isang kopya ng form para sa iyong sarili kung sakaling pumunta ka sa ibang ospital o serbisyo. Maaari kang humiling mula sa iyong mental health and wellbeing service na gumawa ng mga kopya para sa iyo. Maaari mong bigyan ng isang kopya ang iyong tagapag-alaga, taong tagasuporta, o hinirang na taong tagasuporta.

## Maaari bang tumulong ang isang advocate (tagapagtaguyod)?

Kung nais mo, maaaring tumulong sa iyo na maghanda ng isang Advance Statement of Preferences ang aming mga advocate (tagapagtaguyod).

Ang aming mga independienteng tagapagtaguyod at mga independienteng First Nations na tagapagtaguyod ay maaari ring:

* makinig sa kagustuhan mo at makipag-usap sa iyo tungkol sa iyong mga opsyon.
* bigyan ka ng impormasyon at suporta upang kumilos sa iyong mga karapatan.
* makipagtulungan sa iyo upang makapagsalita ka.
* isangguni ka sa iba pang mga serbisyo kung kinakailangan.

## Paano makontak ang IMHA at madagdagan ang aking kaalaman

* Bisitahin ang website [www.imha.vic.gov.au](http://www.imha.vic.gov.au) at panoorin ang aming mga video tungkol sa Advance Statement of Preferences.
* Mag-email sa contact@imha.vic.gov.au
* Tawagan ang linya ng telepono ng IMHA **1300 947 820**, na pinangangasiwaan ng mga advocate ng IMHA, ika-9:30 ng umaga – ika-4:30 ng hapon, pitong araw sa isang linggo (maliban sa mga pista opisyal).
* Tawagan ang IMHA rights line sa **1800 959 353** upang marinig ang isang recording tungkol sa iyong mga karapatan.
* Hilingin sa isang provider ng serbisyo sa mental health, tagapag-alaga, kamag-anak o iba pang mga taong tagasuporta na tulungan kang makontak ang IMHA.

